**ПРОТОКОЛ РАДА У ПРОДУЖЕНОМ БОРАВКУ**

**У ФУНКЦИЈИ СПРЕЧАВАЊА ШИРЕЊА ЗАРАЗНЕ БОЛЕСТИ КОВИД-19 СА ЦИЉЕМ ЗАШТИТЕ ЗДРАВЉА И БЕЗБЕДНОСТИ ДЕЦЕ И ЗАПОСЛЕНИХ**

**Просторије школе и продуженог боравка су претходно очишћене, дезинфиковане и проветрене. Запослени поштују све превентивне мере и носе заштитну опрему.**

1. Родитељ доводи дете до улазне капије школе (прва капија продуженог боравка).
2. Дезинфекциона баријера – отирач, ученик пролази и натапа обућу у циљу дезинфекције.
3. Учитељ преузима дете.
4. Улазак у школу.
5. Прање руку и дезинфекција детета по уласку у школу.
6. Улазак у претходно дезинфиковану и проветрену просторију продуженог боравка.
7. Током боравка ученика водити рачуна о хигијени и превентивним мерама (чисте руке, коришћење гела или дезинфекционог средства за руке, не додиривати лице, кијање и кашљање детета у марамицу или подлактицу, обратити пажњу на хигијену радног простора – клупа, столица, рачунар..., као и хигијену играчака).
8. Обавезан надзор и дезинфекција ученика од стране учитеља приликом одласка у претходно очишћен и дезинфикован тоалет.
9. Током боравка, ученици део времена проводе у школском дворишту, на отвореном простору. Спровести обавезну хигијену руку и обуће при сваком уласку и изласку ученика.
10. Ученици у одговарајућем периоду приступају исхрани – ужина се реализује у претходно очишћеној и дезинфикованој трпезарији школе. Најпре се перу руке, и са својом упакованом ужином седају за трпезаријски сто. Мере хигијене се настављају након оброка и следи одлазак у просторију продуженог боравка.
11. Родитељ у предвиђено време долази и чека дете код улазне капије школе.
12. Учитељ одводи дете до родитеља.

УПРАВА ШКОЛЕ